Την ημέρα της 50ης επετείου του
στις 5 Οκτωβρίου 2012
το ESO το Ευρωπαϊκό Νότιο Αστεροσκοπείο
οργάνωσε μία ζωντανή διαδικτυακή μετάδοση με τίτλο 'Μία μέρα στη ζωή του ESO'
Στη διάρκεια της μετάδοσης οι θεατές είχαν τη μοναδική ευκαιρία να δουν
τα τεκταινόμενα μέσα στο πιο παραγωγικό επίγειο αστεροσκοπείο του κόσμου
και συμμετείχαν στον εορτασμό των πρώτων 50 χρόνων εξερεύνησης του νότιου ουρανού από το ESO.
Το ESO, το οποίο ιδρύθηκε το 1962, έχει εξελιχθεί σήμερα
στον κορυφαίο διακρατικό οργανισμό επιστήμης και τεχνολογίας στην αστρονομία,
διαθέτοντας τρία παγκόσμιας κλάσης παρατηρητήρια στη Χιλή,
και τις κεντρικές του εγκαταστάσεις στο Γκάρχινγκ, της Γερμανίας.
Παρακολουθείτε το ESOcast!
Επιστήμη αιχμής
και εξελίξεις από το ESO, το Ευρωπαϊκό Νότιο Αστεροσκοπείο.
Είναι το πρωινό της 5ης Οκτωβρίου.
Η αντίστροφη μέτρηση για τη μετάδοση της 'Μίας μέρας στη ζωή του ESO'
έχει ξεκινήσει, και οι προετοιμασίες βρίσκονται σε πλήρη εξέλιξη.
Σύντομα, η ζωντανή μετάδοση, με την παρουσίαση του Δρ. Τζέι, ή Δρ. Τζο Λίσκε
θα ξεκινήσει, δίνοντας στο κοινό
την ευκαιρία να αλληλεπιδράσει με τους αστρονόμους και τους μηχανικούς του ESO
ακούγοντας ζωντανά ομιλίες και θέτοντας ερωτήσεις.
Στο μεταξύ, στην άλλη πλευρά της Γης,
η Μπριζίτ Μπαϊγιέλ από τη Γαλλία, η τυχερή νικήτρια
του διαγωνισμού 'Tweet your way to the VLT',
έχει φτάσει στο παρατηρητήριο του Παρανάλ στη Χιλή
και ετοιμάζεται να παραλάβει το βραβείο της:
την ευκαιρία να κάνει μία δια ζώσης παρατήρηση χρησιμοποιώντας
το πιο προηγμένο παγκοσμίως αστρονομικό παρατηρητήριο στο ορατό.
το Πολύ Μεγάλο Τηλεσκόπιο VLT.
Σε λίγο, πραγματοποιείται η ζωντανή σύνδεση μεταξύ των κεντρικών εγκαταστάσεων
του ESO στο Γκάρχινγκ της Γερμανίας και της Μπριζίτ στο Παρανάλ
και εκατοντάδες άνθρωποι από όλο το κόσμο
παρακολουθούν τη Μπριζίτ να κάνει τις παρατηρήσεις της.
Τώρα είναι πλέον εκπαιδευμένη πλήρως,
και θα ξεκινήσει τις παρατηρήσεις της.
Ωραία, τώρα έχει αποσταλεί η εντολή να ξεκινήσουν οι παρατηρήσεις.
Στόχος παρατήρησης του VLT είναι το νεφέλωμα του 'Κράνους του Θωρ'
ένα αντικείμενο που επελέγη με ανοικτή ψηφοφορία
στο πλαίσιο του διαγωνισμού 'Επιλέξτε τι Παρατηρεί το VLT'.
Είναι πράγματι απίστευτο!
Πρόκειται για μία έκθεση 30 δευτερολέπτων με το VLT
και ορίστε τι προκύπτει!
Είναι πράγματι απίστευτο.
Δεν περίμενα ότι θα ήταν έτσι.
Λοιπόν τι σκέφτεσαι;
Είναι υπέροχο!
Πίσω στη Γερμανία, ο Δρ. Τζέι παρουσιάζει μία σειρά ομιλιών
από ειδικούς του ESO, παρέχοντας άμεση ενημέρωση
και απόψεις από το κόσμο της αστρονομικής έρευνας.
Όλα αφορούν τα ερωτήματα, κάνουμε ερωτήσεις
γιατί θέλουμε να γνωρίζουμε, αυτό κάνουμε, γι αυτό ζούμε.
Και ειδικά, αυτό που ανακαλύφθηκε εδώ
ήταν η εκπομπή ενός απλού σακχάρου
και αυτό είναι σημαντικό γιατί το σάκχαρο είναι η βασική αλυσίδα
που παράγει ενέργεια για τη ζωή
και αυτό το απλό σάκχαρο ανιχνεύθηκε για πρώτη φορά με το ALMA.
Μέσω της υψηλής τεχνολογίας αποκτάμε καλύτερη γνώση για τη φύση
καθώς έτσι οι επιστήμονες προσεγγίζουν κοντά
στη φύση, αυτός είναι ο τρόπος να κατανοήσουμε τη φύση.
Πριν, στη διάρκεια και μετά από κάθε ομιλία
εκατοντάδες θεατές υπέβαλαν ερωτήσεις στους ομιλητές
μέσω Facebook, Twitter, μηνυμάτων, ή το χώρο συνομιλίας της ζωντανής μετάδοσης.
Ποιές ώρες μέσα στη μέρα μπορούμε να χρησιμοποιήσουμε τα ραδιοτηλεσκόπια του ALMA,
ή μόνο τη νύχτα;
Όχι, εν γένει μπορεί να χρησιμοποιηθεί το ALMA 24 ώρες τη μέρα.
Έχετε κάποια συμβουλή για τους νέους που σας παρακολουθούν και θέλουν να γίνουν αστρονόμοι;
Ναι!
Η συμβουλή μου είναι οι ερωτήσεις - να ρωτάτε διαρκώς.
Μετά την ανακάλυψη ιχνών βιολογικής δραστηριότητας στην ατμόσφαιρα ενός εξωπλανήτη
ποιό νομίζετε ότι θα είναι το επόμενο βήμα;
Τι θα κάνουμε μετά;
Νομίζω ότι ένα από τα επόμενα βήματα είναι ίσως
η αναζήτηση ραδιοσημάτων.
Επιπλέον, περίπου 600 θεατές από 55 διαφορετικές χώρες
δοκίμασαν τις γνώσεις τους σχετικά με το ESO
με ερωτήματα στη διάρκεια όλης της μέρας.
Στο ενδιάμεσο των παρουσιάσεων,
προβάλλονταν κεφάλαια από τη ταινία του ESO "Η Ευρώπη στα Άστρα".
Αυτό το ντοκυμανταίρ παρουσιάζει την ιστορία του ESO με εκπληκτικά πλάνα.
Προς το τέλος της μέρας,
γίνεται μία ακόμη σύνδεση με το παρατηρητήριο του Παρανάλ.
Όρθιοι στην πλατφόρμα του παρατηρητηρίου του VLT
στο 2600 μέτρων υψίπεδο του Σέρο Παρανάλ,
μία ομάδα αστρονόμων περιμένουν μαζί με την ανυπόμονη Μπριζίτ
να δουν τα αποτελέσματα των παρατηρήσεων που έκαναν νωρίτερα.
Κανένας δεν απογοητεύεται.
Το VLT συνέλαβε μία όμορφη, εντυπωσιακή
εικόνα του νεφελώματος του 'Κράνους του Θωρ'.
Και με αυτό, ήρθε η ώρα ο Δρ. Τζέι
να αποφωνήσει, σημειώνοντας το τέλος της ζωντανής μετάδοσης
"Μία Μέρα στη Ζωή του ESO".
Για τη Μπριζίτ, ήταν μία αξέχαστη, μοναδική εμπειρία ζωής
και για τους θεατές η ευκαιρία να μοιραστούν μαζί της την εμπειρία αυτή.
Ο καλύτερος τρόπος να εορταστούν τα 50 καταπληκτικά χρόνια αστρονομίας του ESO.
Κείμενα ESO - Μετάφραση Μανώλης Ζούλιας